|  |
| --- |
| **Πίνακας 1:** Πίνακας συμμόρφωσης με τις λεπτομερείς τεχνικές απαιτήσεις και προδιαγραφές |
| **Α/Α** | **Τεχνικές προδιαγραφές πετρελαίου κίνησης** | **Υποχρεωτική****απαίτηση** | **Απάντηση****προμηθευτή** |
| **1.** | **Ποιότητα πετρελαίου κίνησης** |
| **1.1** | Η ποιότητα του υπό προμήθεια πετρελαίου κίνησης που προορίζεται να χρησιμοποιηθεί σε διάφορους τύπους κινητήρων Diesel, καλύπτει τις προδιαγραφές που ορίζονται στην υπ’ αριθμ. 76/2016/16 ΚΥΑ των Υπ. ΟΙΚΟΝΟΜΙΑΣ ΚΑΙ ΑΝΑΠΤΥΞΗΣ - ΟΙΚΟΝΟΜΙΚΩΝ - ΠΕΡΙΒΑΛΛΟΝΤΟΣ ΚΑΙ ΕΝΕΡΓΕΙΑΣ (ΦΕΚ 4217 Β/28-12-2016- Διορθ. σφαλμ. Στο ΦΕΚ 241Β/2-2-17) περί: «Πετρέλαιο εσωτερικής Καύσης Diesel που χρησιμοποιείται ως καύσιμο κινητήρων - Απαιτήσεις και Μέθοδοι Δοκιμών». Επίσης, πληρούν απόλυτα τις κρατικές προδιαγραφές των Ελληνικών Διυλιστηρίων και ανταποκρίνονται τουλάχιστον στα βασικά χαρακτηριστικά που προσδιορίζονται από τα σχετικά ΦΕΚ και όποιες νεότερες τροποποιήσεις τους σύμφωνα πάντοτε με τις κρατικές Προδιαγραφές των Ελληνικών Διυλιστηρίων. | ΝΑΙ |  |
| **1.2** | Για το προμηθευόμενο πετρέλαιο κίνησης οι εταιρείες εμπορίας αυτού θα πρέπει να τηρούν τις υποχρεώσεις τους, ως αυτές ορίζονται από την ισχύουσα νομοθεσία. | ΝΑΙ |  |
| **1.3** | Τα φυσικοχημικά χαρακτηριστικά του προμηθευόμενου πετρελαίου κίνησης θα πρέπει να καλύπτουν τους όρους της ισχύουσας νομοθεσίας, ο δε ανάδοχος θα πρέπει να διαθέτει τις σε αυτό αναφερόμενες μεθόδους ελέγχου τους. | ΝΑΙ |  |
| **2.** | **Εγκαταστάσεις παραλαβής καυσίμου** |
| **2.1** | Το πετρέλαιο κίνησης θα μεταφέρεται με μέσα και δαπάνες του προμηθευτή στις εγκαταστάσεις του Πανεπιστημίου Πατρών σε όλες τις πόλεις και θα μεταγγίζεται σε υπάρχουσες δεξαμενές (εσωτερικές και εξωτερικές) με την αντλία του βυτιοφόρου και με μάνικες ικανού μήκους που θα είναι εφοδιασμένο το όχημα. | ΝΑΙ |  |
| **2.2** | Το πετρέλαιο κίνησης θα μεταγγίζεται με μέσα και δαπάνες του προμηθευτή μεταξύ των δεξαμενών που βρίσκονται εντός των ιδίων εγκαταστάσεων της κάθε πόλης του Πανεπιστημίου Πατρών με την αντλία του βυτιοφόρου και με μάνικες ικανού μήκους που θα είναι εφοδιασμένο το όχημα καθ΄ όλη την διάρκεια της σύμβασης μετά από συνεννόηση με την αρμόδια επιτροπή παραλαβής | ΝΑΙ |  |